Държавен вестник, бр. 43, 2005 г., стр. 15

Б Р О Й  43
Д Ъ Р Ж А В Е Н   В Е С Т Н И К
С Т Р .  15
§ 9. В чл. 26 се правят следните изменения и
допълнения:
1. В ал. 1 се създава изречение трето: “При
множествена заявка правото на използване
може да се предоставя по отношение на всички
дизайни или на някои от тях.”
2. Алинея 4 се изменя така: 
“(4) Лицензионният договор се вписва в
Държавния регистър на промишлените дизай-
ни по молба на една от страните. Към молбата
се прилага извлечение от лицензионния дого-
вор. Патентното ведомство издава удостовере-
ние за вписването.”
§ 10. Преди раздел III на глава втора се съз-
дават чл. 26а, 26б и 26в:
“Право върху промишлен дизайн
като обект на обезпечение
Чл. 26а. (1) Правото върху промишлен ди-
зайн може да бъде обект на обезпечение по
предявен или бъдещ иск. При множествена за-
явка обезпечение може да се допусне по отно-
шение на правото върху всички или върху ня-
кои от дизайните.
(2) Обезпечението се вписва в Държавния
регистър на промишлените дизайни по молба
на една от страните по иска.
(3) Молбата по ал. 2 трябва да съдържа дан-
ни за притежателя на промишления дизайн и
лицето, в чиято полза е учредено обезпечението,
данни за промишления дизайн и вида на обезпе-
чителната мярка. Към молбата се прилага доку-
ментът, с който е учредено обезпечението.
(4) Обезпечението има действие по отноше-
ние на трети лица от публикацията за вписване-
то му в официалния бюлетин на Патентното
ведомство.
Право върху промишлен дизайн
като обект на особен залог
Чл. 26б. (1) Правото върху промишлен ди-
зайн може да бъде обект на особен залог. При
множествена заявка като обект на особен залог
може да се предостави правото върху всички
или върху някои от дизайните.
(2) За вписването на особения залог в Дър-
жавния регистър на промишлените дизайни се
прилагат разпоредбите на чл. 26—31 от Закона
за особените залози. На залогодателя се издава
удостоверение.
(3) Залогът има действие по отношение на
трети лица от публикацията в официалния бю-
летин на Патентното ведомство.
Право върху промишлен дизайн
в масата на несъстоятелността
Чл. 26в. (1) Правото върху промишлен ди-
зайн се включва в масата на несъстоятелността
при образувано производство по несъстоятел-
ност на неговия притежател.
(2) При съвместен промишлен дизайн в иму-
ществото на длъжника се включват само пра-
вата съобразно неговия дял.
(3) Когато правата върху промишления ди-
зайн са включени в масата на несъстоятелност-
та, този факт се вписва в Държавния регистър
на промишлените дизайни по молба на една от
страните по делото и се публикува в официал-
ния бюлетин на Патентното ведомство.”
§ 11. В чл. 29 се правят следните изменения
и допълнения:
1. В ал. 1 т. 4 се отменя.
2. Създава се нова ал. 2:
“(2) Регистрацията се заличава по искане
на лице с правен интерес, когато използване-
то на дизайна може да бъде забранено на ос-
нование на:
1. по-ранно авторско право на това лице по
Закона за авторското право и сродните му права;
2. по-ранно право на индустриална собстве-
ност на това лице, което се ползва от закрилата
по друг закон.”
3. Досегашните ал. 2 и 3 стават съответно
ал. 3 и 4.
4. Досегашната ал. 4 става ал. 5 и се изменя
така:
“(5) Регистрацията може да се заличи и слу-
жебно от Патентното ведомство на основания-
та, предвидени в ал. 1, т. 1, 2 и 3, ал. 2, т. 2 и
ал. 3.”
§ 12. В чл. 32, ал. 1, т. 1 думата “местожител-
ство” се заменя с “постоянен адрес”.
§ 13. В чл. 33 се правят следните изменения
и допълнения:
1. Създава се нова ал. 2:
“(2) Когато множествената заявка се отнася
до орнаменти, за продуктите, в които са вклю-
чени или в които са приложени дизайните, не се
прилагат условията по ал. 1.”
2. Досегашната ал. 2 става ал. 3.
§ 14. В чл. 36 се правят следните изменения
и допълнения:
1. Създава се нова ал. 2:
“(2) За всяка заявка с установена дата на
подаване се проверява дали е приложен доку-
мент за платени такси за заявяване, експертиза
и приоритет. Когато такъв документ не е при-
ложен, на заявителя се предоставя тримесечен
срок за отстраняване на този недостатък. Ако в
този срок таксите не бъдат заплатени, заявката
се смята за оттеглена.”
2. Досегашната ал. 2 става ал. 3 и се изменя
така:
“(3) В двумесечен срок от представяне на
документа за платени такси се извършва фор-
мална експертиза, при която се проверява дали
са изпълнени изискванията на чл. 32, ал. 1, т. 1—
9 и ал. 3, чл. 33, 34 и чл. 35, ал. 2, 3 и 4.”
3. Досегашната ал. 3 става ал. 4 и в нея думи-
те “ал. 2” се заменят с “ал. 3”.
§ 15. В чл. 37 се правят следните изменения
и допълнения:
1. В ал. 1, т. 4 и 5 думите “обект на” се заме-
нят с “включен в”.
2. Създава се нова ал. 2:
“(2) При преценка на новостта могат да се
вземат предвид и материали, доказващи раз-
гласяването или използването на дизайна по
какъвто и да е друг начин.”